ครั้งก่อนที่ผมทานกิวคาคุมีอาหารทานเล่นน้อยมาก มีสลัด พาสต้าให้เลือกหยิบไม่กี่อย่าง สั่งจากเมนูได้อีกนิดหน่อย แต่ลิ้นหมูอร่อยเลิศ มาทานครั้งนี้ เลือกบุฟเฟ่ต์ 399.- เพราะไม่ทานเนื้อครับ พนักงานแจ้งก่อนเลยว่าลิ้นหมูกับเต้าหู้เย็นสไตล์เกาหลีหมด ผมว่าแฟร์ดีครับ ดีกว่ามาบอกทีหลัง แม้จะเสียดายเพราะตั้งใจมากินลิ้นหมูย่าง แต่ที่ทดแทนกันได้คือไลน์อาหารทานเล่นที่มีให้เลือกหลายอย่างมาก ที่ต้องซ้ำหลายครั้งคือยำแซลม่อน เนื้อปลาสดจนกรอบ ราดน้ำยำกินพร้อมผักสดกรอบที่รองมา อร่อยจี๊ดจ๊าดครับ 
 คอหมูโรยเกลือ เป็นเมนูที่ไม่น่าพลาด ย่างแล้วกรอบ ไม่ต้องจิ้มก็อร่อย
 พนักงานบริการดี คอยเก็บจานและเปลี่ยนถ่านให้โดยไม่ต้องขอ 
